หนึ่งในร้อย

หนึ่งในร้อย เป็นละครโทรทัศน์ไทยที่สร้างจากนวนิยายชื่อเดียวกันของ ดอกไม้สด หรือหม่อมหลวงบุปผา นิมมานเหมินท์ ที่ตีพิมพ์ครั้งแรกเมื่อปี 2477 โดยถูกนำมาสร้างเป็นละครโทรทัศน์ทั้งหมด 2 ครั้ง ครั้งแรกในปี 2525 โดยรัศมีดาวการละครของกนกวรรณ ด่านอุดม ออกอากาศทางช่อง 5 นำแสดงโดย ภิญโญ ทองเจือ รับบท พระอรรถคดีวิชัย และศิวพร บุณยเกียรติ รับบท อนงค์ 

ส่วนครั้งที่ 2 ทางช่อง 3 เอชดี และทอง เอ็นเตอร์เทนเมนต์ โดยแอน ทองประสม ได้นำนวนิยายเรื่องนี้กลับมาสร้างอีกครั้ง โดยได้ธนภพ ลีรัตนขจร รับบท พระอรรถคดีวิชัย และอุรัสยา เสปอร์บันด์ รับบท อนงค์ มีกำหนดเปิดกล้องถ่ายทำในเดือนพฤศจิกายน 

ละครเรื่องนี้นับเป็นละครเรื่องแรกที่ ต่อ ธนภพ กับ ญาญ่า อุรัสยา ได้จับคู่กันนับตั้งแต่แสดงร่วมกันในละครเรื่องเล่ห์ลับสลับร่าง เมื่อปี 2560 และเป็นละครเรื่องที่ 4 ที่ ญาญ่า อุรัสยา แสดงให้กับค่ายทองและบริษัทในเครือต่อจาก ลิขิตรัก (2561), คือเธอ (2565) และจนกว่าจะได้รักกัน (2567, ในนามค่ายรักละคร ซึ่งเป็นบริษัทในเครือ)

กระทั่งวันที่ 24 ตุลาคม 2566 ทางค่ายทองเอ็นเตอร์เทนเมนต์ได้ปล่อยภาพฟิตติ้งหรือการลองเสื้อผ้าของนักแสดงออกมาเรียกน้ำย่อย จากนั้นในวันที่ 26 ตุลาคม 2566 ทางค่ายทองเอ็นเตอร์เทนเมนต์ ได้เปิดเผยรายชื่อนักแสดงทั้งหมดในละครเรื่อง หนึ่งในร้อย ต่อมาในวันที่ 30 ตุลาคม 2566 จึงได้เริ่มมีการถ่ายทำละครในคิวแรก

นักแสดง

รายชื่อนักแสดงฉบับปี 2567

อ้างอิง 

ละครโทรทัศน์ไทย
นวนิยายไทย